אד סטופארד

אדמונד "אד" סטופארד (באנגלית: Edmund "Ed" Stoppard; נולד ב-16 בספטמבר 1974) הוא שחקן יהודי-בריטי.

ביוגרפיה
סטופארד נולד בלונדון, אנגליה. הוא בנם של המחזאי טום סטופארד (שם משפחתו המקורי היה שטרויסלר) ושל הרופאה מרים סטופארד (שם נעורים: שטרן). מצד אמו הוא קרוב משפחה של הפוליטיקאית אונה קינג.

גם אביו וגם אמו הם ממשפחות יהודיות. סטופארד למד בבית הספר קלדיקוט, בבית הספר סטאו ובאקדמיה הצבאית המלכותית בסנדהרסט. הוא למד צרפתית באוניברסיטת אדינבורו ואת הכשרתו כשחקן רכש באקדמיה למוזיקה ולאמנויות הדרמה של לונדון (LAMDA).

סטופארד שיחק בסרט "הפסנתרן" בתפקיד הנריק שפילמן. עוד שיחק בתפקיד ראשי בתפקיד תומאס בסרט "Joy Division" ובתפקיד לוטננט אדיס בסרט "נני מקפי והמפץ הגדול".

בתיאטרון הופיע סטופארד בסיור הופעות בשנת 2005 של המחזה "המלט" לצדה של אניטה דובסון. המחזה הועלה גם בתיאטרון "New Ambassadors". הוא השתתף במחזה השייקספירי "הסוחר מוונציה" ובמחזה "השחף" מאת אנטון צ'כוב בפסטיבל התיאטרון של צ'יצ'סטר בשנת 2003. בווסט אנד הופיע סטופארד בעיבוד מ-2007 למחזה "ביבר הזכוכית" שהוצג בתיאטרון אפולו וכן בהפקת הבכורה של המחזה "שנינות" .

ב-2007 שיחק בתפקיד הראשי בדוקו-דרמה של ה-BBC וגילם את פיוטר איליץ' צ'ייקובסקי בסרט על חייו "Tchaikovsky: Fortune and Tragedy".

ב-2008 חזר סטופארד להופיע על במת התיאטרון והשתתף בהפקה של תיאטרון המפסטד לדרמה "On the Rocks" מאת איימי רוזנתל העוסקת בחיי הסופר דייוויד הרברט לורנס, לצדם של ניק קלדקוט ושארלוט אמרסון. ביוני 2009 הופיע בהפקה מחודשת של המחזה "ארקדיה" פרי עטו של אביו, טום סטופארד. ההצגה הועלתה בווסט אנד וכיכבו לצדו סמנתה בונד וניל פירסון. סטופארד שיחק בתפקיד ולנטיין קוברלי.

עוד השתתף סטופארד בתוכניות של "מאחורי הקלעים" של סרטים כמו "הסוחר הנוכל".

ב-2010 לוהק סטופארד לתפקיד סר האלאם הולנד בסדרת ההמשך לסדרה הוותיקה "על אדונים ומשרתים". עוד באותה שנה הופיע במיני-סדרה "Any Human Heart" של ערוץ 4 עיבוד לספרו עטור השבחים של ויליאם בויד, לצדו של מת'יו מקפדיין.

ב-2012 שיחק סטופארד בתפקיד אדריאן דיום, דיפלומט שווייצרי, בעיבוד הקולנועי לרומן "Belle du Seigneur" מאת הסופר השווייצרי-יהודי אלבר כהן. הסרט יצא לאקרנים בצרפת ב-19 ביוני 2013. במשחק "גולדן איי" עבור מערכת Wii שיחק ודיבב בתפקיד דימיטרי מישקין.

בדוקו-דרמה "המשפט של היטלר"  גילם סטופארד את דמותו של עורך הדין הנס ליטן, ובסרט "Britain's Greatest Codebreaker" שיחק בדמותו של המתמטיקאי אלן טיורינג.

בראשית 2012 שיחק סטופארד בתפקיד פיטר במחזה "The Leisure Society" מאת פרנסואה ארשמבאלט בהפקה של "טרפלגר סטודיוס".

ב-2012 כיכב סטופארד בסרט הבריטי העצמאי "פאפאדופולוס ובניו" בתפקיד איל הבנקאות רוב. הסרט יצא לאקרנים בבריטניה ב-5 באפריל 2013.

בשנת 2015 גילם את ג'וליאן בויל בדרמה זוכת הפרסים "נעורים" של הבמאי האיטלקי פאולו סורנטינו.

 חיים אישיים 
סטופארד נשוי לאמי סטופארד ולבני הזוג 3 בנות.

פילמוגרפיה
 שנה שם שם באנגלית תפקיד הערות 1999 The Fiancée נער על אופנוע סרט קצר 2000 הערפד הקטן The Little Vampire פון סקוויל-באג 2000–2001 Relic Hunter לורן הלזאן 2 פרקים 2001 Queen of Swords השגריר רמירז בפרק "The Emissary" Murder in Mind ג'יימס היליאר בפרק "Sleeper" 2002 הפסנתרן The Pianist הנריק Summer Things ריק שם מקורי "Embrassez qui vous voudrez" 2003 פרארי Ferrari המראיין JD Pilot תומאס סרט קצר In Search of the Brontës מסיה הז'ר מיני-סדרה 2005 אימפריה Empire סבסטיאנוס Animal סבסטיאן דלניק The Somme קפטן צ'רלי מאי סרט טלוויזיה 2006 ג'וי דיוויז'ן Joy Division תומאס (המבוגר) רומא העתיקה Ancient Rome: The Rise and Fall of an Empire יוספוס דוקו-דרמה 2007 צ'ייקובסקי Tchaikovsky: 'The Creation of Genius' פיוטר איליץ' צ'ייקובסקי Tchaikovsky: 'Fortune and Tragedy' פיוטר איליץ' צ'ייקובסקי גברת מארפל Marple: At Bertram's Hotel מלינובסקי סרט טלוויזיה חקירות המפקח לינלי The Inspector Lynley Mysteries קונרד מק'קפרי בפרק "Limbo" Fugitive Pieces בן 2008 בחזרה לבריידסהד Brideshead Revisited ברידלי פלייט 2009 Terror! Robespierre and the French Revolution סרט דוקומנטרי 2010 The Last Temptation of Chris כריס סרט קצר Scooterman ג'רלד ג'ונס על אדונים ומשרתים Upstairs, Downstairs סר האלאם הולנד מיני-סדרה 2011 זן Zen וינצ'נזו פברי המשפט של היטלר The Man Who Crossed Hitler הנס ליטן סרט טלוויזיה Britain's Greatest Codebreaker אלן טיורינג דוקו-דרמה 2012 Papadopoulos & Sons רוב סרט קולנוע Branded מישה גאלקין Belle du Seigneur אדריאן דיום 2013 עדות אילמת Silent Witness ג'יימס אמבלטון בפרק "Legacy" אשתי הפוליטיקאית (אנ') The Politician's Husband ברוס באביש 3 פרקים 2014 סילה Cilla בריאן אפשטייןמיני-סדרה 2015 אנג'ליקה Angelica ד"ר ג'וזף ברטון המוסקטרים The Musketeers לימאי Home Fires ויל קמפבל נעורים Youth ג'וליאן בויל 2015–2017 תולדות פרנקנשטיין The Frankenstein Chronicles לורד דניאל הארווי סדרת טלוויזיה; 2 עונות 2017–2019 אבירי הלילה Knightfall המלך פיליפ סדרת טלוויזיה; 18 פרקים (2 עונות) 2020 עולם חדש מופלא Brave New World הבמאי סדרת טלוויזיה; 4 פרקים 2023 Surprised by Oxford ד"ר קונדורסטון מקרה אבוד (אנ') Hapless ג'ון טלר פרק: "The Donor" קתרינה The Great גלובר פרק: "Choose Your Weapon" גולדה Goldaבני פלד TBA Desperate Journey מר קנולר

קישורים חיצוניים




הערות שוליים

קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים ממוצא יהודי-צ'כי
קטגוריה:בריטים שנולדו ב-1974